Jungtinių Tautų sekretoriatas

Jungtinių Tautų Sekretoriatas () – vienas iš 6 pagrindinių Jungtinių Tautų organų, įsteigtų vadovaujantis Jungtinių Tautų chartija.

Sudėtis 

Sekretoriatą sudaro vyriausiasis Jungtinių Tautų administracijos pareigūnas JT Generalinis sekretorius  ir jo vadovaujamas personalas. Generalinį sekretorių Generalinė Asamblėja skiria 5 metų laikotarpiui neribojant kadencijų, atsižvelgdama į Saugumo Tarybos rekomendacijas. Generalinis sekretorius šias pareigas eina visuose Generalinės Asamblė­jos, Saugumo Tarybos, Ekonominės ir Socialinės Tarybos bei Globos Tary­bos posėdžiuose ir atlieka kitas šių institucijų jam patikėtas funkcijas. Jis pateikia Generalinei Asamblėjai metinę Organizacijos darbo ataskaitą.

Sekretoriato tarptautinių pareigūnų personalą skiria Generalinis sekretorius pagal Generalinės Asamblėjos nustatytas taisykles. Atitinkamas personalas, nuolat dirbantis įvairiose Jungtinių Tautų institucijose (Ekonominėje ir Socialinėje Taryboje, Globos Taryboje ir kt.), yra Sekretoriato dalis. Parenkant personalą, atsižvelgiama, kad būtų užtikrintas teisingas geografinis atstovavimas. Kiekviena Jungtinių Tautų narė įsipareigoja gerbti išimtinai tarptauti­nį Generalinio sekretoriaus ir Sekretoriato personalo pareigų pobūdį ir nemėginti daryti jiems įtakos, kai jie atlieka savo pareigas. 

Sekretoriatą sudaro tarptautinis personalas, dirbantis įvairiose Jungtinių Tautų būstinėse ir vietose. 2014 m. duomenimis, personalui priklausė apie 41 tūkst. darbuotojų, dirbančių visuose sekretoriato departamentuose ir įstaigose, atstovaujančių apie 160 šalių. Pagrindinės įstaigos yra įsikūrę Niujorke, Ženevoje, Vienoje ir Nairobyje.

Nuorodos 

 Jungtinių Tautų sekretoriatas (anglų k.)
 Jungtinių Tautų chartija. XV skyrius. Sekretoriatas

Jungtinės Tautos